გიორგი ლორია

გიორგი ლორია (დ. 27 იანვარი, 1986, თბილისი, საქართველოს სსრ) — ქართველი ფეხბურთელი, თბილისის „დინამოს“ მეკარე.გიორგი ლორია „დინამო თბილისში“ დაბრუნდა 2024 წლის ევროპის ჩემპიონატის მონაწილე საქართველოს ეროვნული ნაკრების შემადგენლობაში.

 საკლუბო კარიერა 
გიორგი ლორიამ თავისი საკლუბო კარიერის განმავლობაში ხუთ სხვადასხვა ლიგაში იასპარეზა. 

17 წლის ასაკში თბილისის „დინამოს“ აკადემიაში გადავიდა, საიდანაც მთავარ გუნდში პირველად 2005 წელს ითამაშა. 

„დინამოში“ გატარებული ზედიზედ ცხრა სეზონის შემდეგ, კლუბი 2014 წლის ივლისში დატოვა. 2009 წლის 23 მაისს თბილისის „დინამომ“ უმაღლესი ლიგის შეხვედრაში „ბორჯომი“ 12–0 დაამარცხა. ესაა ყველაზე უხვგოლიანი შეხვედრა, რომელშიც ლორიას კარიერაში მონაწილეობა მიუღია.  Transfermarkt  

ოფი
2014/2015 წლების სეზონისთვის ლორიამ კარიერა ბერძნულ„ოფი კრეტაში“ განაგრძო. მისი დებიუტი „ოფის“ რიგებში 2014 წლის 23 აგვისტოს, „პანეტოლიკოსის“ წინააღმდეგ შედგა. შეხვედრა კრეტელთ გამარჯვებით, 1–0 დასრულდა. საბოლოოდ, ლორიამ გუნდში ერთი სეზონი გაატარა, საბერძნეთის სუპერლიგაში 25 შეხვედრა ჩაატარა, საიდანაც კარი მშრალად 4 მატჩში შეინახა.  „ოფის“ რიგებში ლორია 77-ნომრიანი მაისურით თამაშობდა.

კრილია
2015 წლის სექტემბერში გიორგი ლორია „კრილია სოვეტოვ სამარას“ შეუერთდა.საქართველოს ფეხბურთის ფედერაცია მისი დებიუტი რუსეთის პრემიერ ლიგაში 2015 წლის 11 ნოემბერს, ყაზანის „რუბინის“ წინააღმდეგ შედგა. Rubin Kazan 2–0 Krylya Sovetov Samara. Transfermarkt. ლორიამ სადებიუტი 2015–16 წლების სეზონში რუსეთის პრემიერ ლიგაში 14 შეხვედრა ჩაატარა, საიდანაც კარი მშრალად 6-ში შეინახა.Detailed stats of Giorgi Loria. Transfermarkt. 2016–17 წლების სეზონში ლორიამ რუსეთის პრემეირ ლიგაში 25 შეხვედრა ითამაშა, საიდანაც კარი მშრალად 5-ში შეინახა, ხოლო „კრილია“ პრემიერ ლიგიდან გავარდა. „კრილიას“ მაისურით პრემიერ ლიგაში ბოლო მატჩი 2017 წლის 13 მაისს სანქტ-პეტერბურგის „ზენიტის“ წინააღმდეგ ჩაატარა, რომელშიც „კრილია“ 1–3 დამარცხდა.Krylya Sovetov Samara 1–3 Zenit St. Petersburg. Transfermarkt.

ანჟი
2017 წლის 21 აგვისტოს ლორია „კრილიადან“ იჯარით შეუერთდა „ანჟის“, სადაც 2017/18 წლების სეზონი გაატარა. „ანჟის“ რიგებში ლორიას დებიუტი 2017 წლის 14 ოქტომბერს, რუსეთის პრემიერ ლიგის შეხვედრაში „ურალის“ წინააღმდეგ შედგა.  Transfermarkt  ლორიამ 2017/18 წლების სეზონში რუსეთის პრემიერ ლიგაში ჯამში 13 შეხვედრა ჩაატარა, საიდანაც კარი მშრალად 2-ში შეინახა.

მაგდებურგი
2019 წლის 18 იანვარს ლორიამ გერმანიის ბუნდესლიგა 2-ის კლუბ „მაგდებურგთან“ 6-თვიანი კონტრაქტი გააფორმა.  Kicker  ლორიას დებიუტი გუნდში 2019 წლის 29 იანვარს, ბუნდესლიგა 2-ში „ერზგებირგე აუეს“ წინააღმდეგ შედგა. შეხვედრა „მაგდებურგელთა“ გამარჯვებით, 1–0 დასრულდა.  Transfermarkt  ლორიამ ბუნდესლიგა 2-ში 11 შეხვედრა ჩაატარა, საიდანაც კარი მშრალად 3-ში შეინახა.

ანორთოსისი
2019 წლის 4 ივლისს ლორიამ ხელი კვიპროსის „ანორთოსისთან“ კონტრაქტს მოაწერა, სადაც ოთხი სეზონი იყო გუნდის პირველი მეკარე. ამ 4 სეზონის განმავლობაში ლორიამ კვიპროსის ჩემპიონატში 111 შეხვედრა ჩაატარა, საიდანაც კარი მშრალად 36 შეხვედრაში შეინახა.

2021 წლის 15 მაისს „ანორთოსისმა“ ნიქოზიის „ოლიმპიაკოსი“ 2–1 დაამარცხა კვიპროსის საფეხბურთო თასი მოიგო. ფინალურ შეხვედრაში „ანორთოსის“ კარს გიორგი ლორია იცავდა.  Soccerway 

დინამო თბილისი
ცხრაწლიანი პაუზის შემდეგ, 2023 წლის ივნისში ლორია თბილისის „დინამოს“ დაუბრუნდა და სეზონის ბოლოს, ყოველწლიურ დაჯილდოების ცერემონიაზე წლის საუკეთესო მეკარედ დასახელდა. 2024 წლის 15 მაისს ლორიამ „დინამოში“ მე-100 „მშრალი“ თამაში ჩაატარა.

ევროპის 2024 წლის ჩემპიონატის შემდეგ გიორგი ლორია თბილისის „დინამოს“ დაემშვიდობა და კარიერას არადიპუს „ომონიაში“ განაგრძობს — ტრანსფერი კვიპროსულმა კლუბმა ოფიციალურად დაადასტურა.გიორგი ლორია კვიპროსში დაბრუნდა

სანაკრებო კარიერა
გიორგი ლორიას დებიუტი საქართველოს ეროვნული საფეხბურთო ნაკრების მაისურით 2008 წლის 27 მაისს, ესტონეთის ეროვნული ნაკრების წინააღმდეგ საერთაშორისო ამხანაგურ შეხვედრაში შედგა, რომელიც ფრედ, ანგარიშით 1–1 დასრულდა.Estonia 1–1 Georgia, 27 May 2008 

გიორგი ლორიამ საქართველოს ეროვნული ნაკრების რიგებში 79 შეხვედრა ჩაატარა, ითამაშა 26 ამხანაგურ შეხვედრაში, მსოფლიო საფეხბურთო ჩემპიონატის შესარჩევი ეტაპის 21, ევროპის საფეხბურთო ჩემპიონატის შესარჩევი ეტაპის 18 და უეფა-ს ერთა ლიგის 14 შეხვედრაში.  სანაკრებო კარიერის განმავლობაში გიორგი ლორიამ ერთი წითელი ბარათი მიიღო. იგი 2013 წლის 2 ივნისს, ირლანდიის ეროვნული საფეხბურთო ნაკრების წინააღმდეგ ჩატარებული ამხანაგური შეხვედრის მე-20 წუთზე გააძევეს მოედნიდან.  გიორგი ლორია ეროვნული ნაკრების რიგებში იყო 2010, 2014, 2018, და 2022 წლების მსოფლიო საფეხბურთო ჩემპიონატის საკვალიფიკაციო ეტაპზე; ევროპის 2012, 2016, 2020 და 2024 წლების ევროპის საფეხბურთო ჩემპიონატის საკვალიფიკაციო ეტაპებზე. გიორგი ლორიამ მონაწილეობა მიიღო უეფა-ს ერთა ლიგის პირველ მატჩში, რომელშიც 2018 წლის 6 სექტემბერს, საქართველოს ნაკრებმა ყაზახეთის ეროვნული საფეხბურთო ნაკრები ანგარიშით 2–0 დაამარცხა.  Trasnfermarkt 

გიორგი ლორია საქართველოს ეროვნული ნაკრების შემდაგენლობის წევრი იყო 2024 წლის ევროპის საფეხბურთო ჩემპიონატზე. 

2025 წლის 4 ივნისს, ლორიამ ნაკრების რიგებში ბოლო მატჩი ფარერის კუნძულების ეროვნული საფეხბურთო ნაკრების წინააღმდეგ ჩაატარა. შეხვედრა საქართველოს ნაკრების გამარჯვებით, 1–0 დასრულდა.  Transfermarkt 

სანაკრებო სტატისტიკა
ეროვნული ნაკრებიწელიმატჩიგოლისაქართველო200850201020201150201250201350201470201550201640201730201870201980202060202190202250202320202510ჯამში790

სატრანსფერო ღირებულება
ლორიას ამჟამინდელი სატრანსფერო ღირებულება 25 000 ევროს შეადგენს.
+გიორგი ლორიას ღირებულება(Transfermarkt-ის მონაცემები)კლუბიპერიოდიღირებულება დინამო თბილისიივნისი, 2009250 000 ევრო დინამო თბილისისექტემბერი, 2010350 000 ევრო დინამო თბილისითებერვალი, 2011450 000 ევრო დინამო თბილისიაგვისტო, 2011800 000 ევრო დინამო თბილისიიანვარი, 20131 100 000 ევრო ოფინოემბერი, 20141 000 000 ევრო კრილიამაისი, 20161 200 000 ევრო კრილიადეკემბერი, 20161 500 000 ევრო კრილიაივნისი, 20171 2000 000 ევრო ანჟიდეკემბერი, 20171 000 000 ევრო ანჟიივნისი, 2018800 000 ევრო მაგდებურგიმარტი, 2019600 000 ევრო მაგდებურგიივნისი, 2019400 000 ევრო ანორთოსისიაპრილი, 2020325 000 ევრო ანორთოსისიოქტომბერი, 2020300 000 ევრო ანორთოსისიიანვარი, 2022250 000 ევრო ანორთოსისიიანვარი, 2022200 000 ევრო ანორთოსისიმაისი, 2023150 000 ევრო დინამო თბილისისექტემბერი, 2023100 000 ევრო დინამო თბილისიმაისი, 202450 000 ევრო დინამო თბილისიდეკემბერი, 202525 000 ევრო

 მიღწევები 
საკლუბო
  ანორთოსისი 
 კვიპროსის თასი
 თასის მფლობელი: 2020–21
 კვიპროსის სუპერთასი
 ფინალისტი: 2021

  დინამო თბილისი
 უმაღლესი ლიგა
 ჩემპიონი (3): 2007–08, 2012–13, 2013–14
 ვიცე-ჩემპიონი (4): 2006–07, 2008–09, 2009–10, 2010–11
 საქართველოს თასი
 თასის მფლობელი (3): 2008–09, 2012–13, 2013–14
 ფინალისტი (1): 2009–10
 საქართველოს სუპერთასი
 თასის მფლობელი (2): 2005–06, 2008–09
 ფინალისტი (2): 2009–10, 2013–14

ჯილდოები
 ღირსების ორდენი: 2024ფეხბურთის ეროვნული ნაკრები და ფედერაციის წარმომადგენლები ღირსების ორდენებით დაჯილდოვდნენ

 რესურსები ინტერნეტში 

 გიორგი ლორია — თბილისის „დინამოს“ ოფიციალურ საიტზე
 გიორგი ლორია — საქართველოს ეროვნული ლიგის ოფიციალურ საიტზე
 გიორგი ლორია — საქართველოს ფეხბურთის ფედერაციის ოფიციალურ საიტზე

  თემატური საიტები
  AFS · BeSoccer · FlashScore.com · FootballFacts.ru · National Football Teams · Transfermarkt · Soccerway · UEFA.com

 სქოლიო 

კატეგორია:თბილისში დაბადებულები
კატეგორია:დაბადებული 1986
კატეგორია:დაბადებული 27 იანვარი
კატეგორია:ქართველი ფეხბურთელები
კატეგორია:საქართველოს ნაკრების ფეხბურთელები
კატეგორია:ეროვნული ლიგის ფეხბურთელები
კატეგორია:თბილისის დინამოს ფეხბურთელები
კატეგორია:ოფის ფეხბურთელები
კატეგორია:საბერძნეთის სუპერლიგის ფეხბურთელები
კატეგორია:რუსეთის პრემიერ ლიგის ფეხბურთელები
კატეგორია:კრილია სოვეტოვის ფეხბურთელები
კატეგორია:მაჰაჩყალის ანჟის ფეხბურთელები
კატეგორია:მეორე ბუნდესლიგის ფეხბურთელები
კატეგორია:მაგდებურგის ფეხბურთელები
კატეგორია:ანორთოსისის ფეხბურთელები
კატეგორია:2024 წლის ევროპის საფეხბურთო ჩემპიონატის ფეხბურთელები
კატეგორია:საქართველოს ღირსების ორდენის კავალრები
კატეგორია:ცოცხალი ადამიანები